open-index/open-wikipedia-markdown huggingface dataset:
Rima Hassan

**Rima Hassan Mobarak** (født 1992), arabisk: ريما حسان مبارك, er en fransk jurist og politiker av palestinsk opprinnelse.

Hassan ble født i flyktningeleiren Neirab i nærheten av Aleppo i Syria. Hennes mor arbeidet som lærer, mens faren var ansatt som mekaniker i det syriske luftforsvaret. Hennes besteforeldre på farssiden bodde i landsbyen Al-Birwa som ligger nord i dagens Israel, og flyktet derfra under den arabisk-israelske krig i 1948. Hennes mormor var fra en fremstående syrisk-kurdisk familie. Hennes mor brøt ut av et voldelig ekteskap og kom seg til Frankrike hvor hun etter hvert fikk tilkjempet seg foreldreretten til sine seks barn. Som flyktning var Rima Hassan statløs da hun kom til Frankrike, men fikk i 2010 fransk statsborgerskap. Hun studerte juss i Frankrike og Libanon, og i sin masteroppgave sammenlignet hun de juridiske forholdene i Israel og de okkuperte områdene med apartheid-regimet i Sør-Afrika.

I 2024 ble Hassan innvalgt til EU-parlamentet som representant fra det venstreorienterte partiet La France Insoumise. I 2025 ble hun sammen med Lynn Boylan nektet innreise til Israel som en del av en EU-delegasjon, dette ble fra israelske myndigheter begrunnet med at hennes engasjement for boikott av Israel. Samtidig oppsto en debatt i Frankrike om hvorvidt hennes uttalelser om Hamas kunne oppfattes som støtte til terrorisme, og om dette kunne kvalifisere til at hennes franske statsborgerskap kunne tilbakekalles.

## Referanser
Jean Gay

**Jean Gay** (1901–1977) var en fransk katolsk biskop i fra de franske Antillene.
## Liv og virke
### Prest
Jean Gay ble ordinert til prest den 9. august 1925, og tilhørte spiritanerne.
### Koadjutorbiskop av Guadeloupe og Basse-Terre
Han ble utnevnt til koadjutorbiskop av Guadeloupe og Basse-Terre, som hjelper for biskop Pierre-Louis Genoud, og i denne egenskap titulærbiskop av *Aezani*, den 13. januar 1943. Han ble bispeviet av biskop Louis Le Hunsec, generalsuperior for spiritanerne. Medkonsekrerende var Roger-Henri-Marie Beaussart, hjelpebiskop i Paris, og Amédée-Marie-Alexis Maisonobe, biskop av Belley.

### Biskop av Guadeloupe og Basse-Terre ''(Basse-Terre et Pointe-à-Pitre)''
Han etterfulgte Genoud som leder av bispedømmet Guadeloupe og Basse-Terre den 17. mai 1945. Etter at bispedømmet fikk nytt navn den 19. juli 1951, ble hans tittel biskop av  Basse-Terre et Pointe-à-Pitre.

Académie française tildelte ham *prix Ferrières* i 1956 for hans arbeid om François Libermann, en jøde som konverterte til katolisismen, ble prest, og stiftet en misjonsorden som senere sammensmeltet med spiritanerne.

Som konsilsfader deltok han i de fire sesjonene til Det andre Vatikankonsil som fant sted i Roma mellom 11. oktober 1962 og 8. desember 1965.

Han trakk seg fra sitt bispeembede den 29. januar 1968, og døde den 27. august 1977 i Lyon.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Giacinto Placido Zurla (1769-1834) *1824
* Kardinal Antonio Francesco Orioli (1778-1852) *1833
* Kardinal Henri-Marie-Gaston Boisnormand de Bonnechose (1800-1803) *1848
* Biskop Abel-Anastase Germain (1833-1897) *1876
* Kardinal Alexandre Le Roy (1854-1938) *1892
* Biskop Louis Le Hunsec C.S.Sp. (1878-1954) *1920
* Biskop *Jean Gay* S.S.Sp. (1901-1977) *1943

## Referanser
Lynn Boylan

**Lynn Boylan** (irsk: **Lynn Ní Bhaoighealláin**; født 1976) er en irsk politiker som representerer partiet Sinn Féin. Hun ble i 2024 innvalgt til EU-parlamentet.

I 2025 ble hun sammen med Rima Hassan nektet innreise til Israel som en del av en EU-delegasjon, dette ble fra israelske myndigheter begrunnet med at hennes engasjement for boikott av Israel.

Boylan er gift med politikeren Eoin Ó Broin som også representerer Sinn Féin.

## Referanser
Gina del Rio

**Gina del Rio Roca** (født 2004) er en andorransk langrennsløper.

Under Junior-VM på ski 2024 tok del Rio gull på sprinten. Hun tok også bronse på 20 km fellesstart. Under Ski-VM 2025 overrasket hun med å bli nummer 6 i prologen under kvinnenes sprint. Hun tok seg også videre fra kvartfinalen, men ble slått ut i semifinalen.

## Eksterne lenker
* 

## Referanser
Pernille Borander

**Pernille Borander** (født 1993) er en norsk statsmeteorolog og værmelder i NRK. 

Borander er fra Nordkisa i Ullensaker. Borander ønsket mens hun gikk på folkehøyskole å bli musikkartist, men søkte seg inn på studier i Oslo, og endte opp som statsmeteorolog. Først var hun ansatt ved Meteorologisk institutt i Tromsø, men fikk senere jobb i Oslo.
I 2022 begynte Borander å melde været på NRK TV. Først på morgensendingene, men senere ble det også på kveldssendingene.

## Referanser


## Eksterne lenker
* 
*
Luisa

**Luisa** er et opprinnelig spansk og italiensk kvinnenavn dannet av mannsnavnet *Luis*, som betyr «berømt» og «kamp». Navnet *Luisa* er vanlig i mange land med romanske språk. 

## Etymologi
*Luisa* er dannet som en feminin form av *Luis*, den spanske formen av franske *Louis*, som igjen er dannet av gammelhøytyske *Ludewig*. Navnet er dannet av de urgermanske leddene *hluþa-, «berømt», og wīg, «kamp».

## Utbredelse
*Luisa* er et svært vanlig navn i mange land med romanske språk.

|}

## Kjente personer med navnet
Personene i listen er ordnet kronologisk etter fødselsår.
* Luisa de Guzmán (f. 1613), spansk-portugisisk dronning
* Luisa Cáceres de Arismendi (f. 1799), venezuelansk nasjonalhelt
* Luisa Carlotta av Napoli og Sicilia (f. 1804), italiensk prinsesse
* Luisa Tetrazzini (f. 1871), italiensk operasanger
* Luisa Moreno (f. 1907), guatemalansk-amerikansk fagforeningsleder
* Luisa Valenzuela (f. 1938), argentinsk forfatter
* Luisa Ortega Díaz (f. 1958), venezuelansk advokat og tidligere riksadvokat
* Luisa Ranieri (f. 1973), italiensk skuespiller
* Luisa Neubauer (f. 1996), tysk klimaaktivist

## Referanser


## Eksterne lenker
Emma Skarseth Strandbakke

**Emma Skarseth Strandbakke** (født 2003) er en norsk politiker (V) fra Nordre Follo i Akershus. Fra oktober 2024 er hun nestleder i Unge Venstre. Hun har også sittet i sentralstyret i partiet. Til stortingsvalget 2025 var hun 6. kandidat for Venstre i Akershus.

## Bakgrunn og utdanning
Hun studerer internasjonale studier ved Universitetet i Oslo. Etter valget i 2023 ble hun representant for Venstre i Nordre Follo kommune.

## Referanser
Hilde-Yvonne Smelror

**Hilde-Yvonne Storeng Smelror** (født 1981) er en norsk kanalvert i NRK. 

## Karriere
Smelror vokste opp i Kjøpsvik i Nordland. Etter videregående skolegang studerte hun mediekunnskap på Høgskolen i Finnmark, og journalistikk ved Høgskolen i Volda. Smelror var journalist i Lokalavisa NordSalten, før hun ble nyhetsreporter for TV2 i 2005. Etter dette har hun hatt ulike oppgaver for NRK som journalist, nyhetsavvikler, reporter, vaktsjef og programleder. Smelor har blant annet vært programleder for radioprogrammene ''Nattønsket'' og *Radiolangs* på NRK P1+ samt for *Kveldsåpent* på NRK P1.

I 2014 overtok Smelror jobben som kanalvert for Ragnhild Sælthun Fjørtoft, som hadde vært kanalvert i 45 år for NRK. Hun begynte i jobben 1. september 2014 og debuterte som kanalvert den 14. september 2014. Smelror har fått fritak fra å snakke normert språk, og bruker dialekt.

I 2017 var hun, sammen med Ole Rolfsrud, programleder for Sommertoget.

## Referanser


## Eksterne lenker
*
Aidan Nichols

**Aidan Nichols** (opprinnelig **John Christopher Nichols**; født 1948) er en engelsk katolsk teolog. Han er prest tilhørende dominikanerordenen.

## Liv og virke
### Bakgrunn
John Christopher Nichols ble født inn i en anglikansk familie; i 1966 konverterte han til katolisismen og ett år senere begynte han studiene ved Oxford. Nichols ble uteksaminert i moderne historie fra Christ Church (Oxford). 
### Dominikaner
Han sluttet seg til dominikanerordenen i 1970 og tok ordensnavnet **Aidan**. Han tilbrakte de neste syv årene på Blackfriars i Oxford. 
### Prest
I løpet av denne tiden ble han ordinert til prest den 7. juli 1976. Deretter flyttet han til Edinburgh, hvor han var katolsk kapellan ved University of Edinburgh. Pater Nichols virket også i Norge i henimot et år i 1980, han var da tilknyttet dominikanernes kommunitet på Majorstua i Oslo. 

I 1986 tok han doktorgraden i Edinburgh. Mellom 1983 og 1991 var han foreleser i dogmatikk og økumenikk ved *[[Det pavelige universitet Sankt Thomas Aquinas (Angelicum)]]* i Roma. I 1990 tol han lisensiat i teologi fra *Angelicum*. I 2005 ble han *Robert Randall Distinguished Professor in Christian Culture* ved *Providence College*.

## Skrifter i utvalg

* *The Theology of Joseph Ratzinger: An Introductory Study* (1988)
* *[[Yves Congar]]* (1989)
* *The Holy Eucharist: From the New Testament to Pope John Paul II* (1991)
* *The Shape of Catholic Theology: An Introduction to Its Sources, Principles, and History* (1991)
* *The Panther and the Hind: A Theological History of Anglicanism* (1992)
* * Christendom Awake* (1993)
* *The Word Has Been Abroad: A Guide Through Balthasar's Aesthetics* (1998)
* *No Bloodless Myth: A Guide Through Balthasar’s Dramatics* (2000)
* *Say It Is Pentecost: A Guide Through Balthasar’s Logic* (2001)
* *Discovering Aquinas: An Introduction to His Life, Work and Influence* (2002)
* *Wisdom from above. A primer in the theology of father [[Sergej Bulgakov|Sergei Bulgakov]]*. Leominster 2005, ISBN 0-85244-642-X.
* *The thought of Benedict XVI. An introduction to the theology of [[Joseph Ratzinger]]*. London 2005, ISBN 0-86012-407-X.
* *Epiphany: A Theological Introduction to Catholicism* (2002)
* *Lovely, like Jerusalem. The Fulfilment of the Old Testament in Christ and the Church* (2007)
* *Divine fruitfulness. A guide to [[Hans Urs von Balthasar|Balthasar]]’s theology beyond the trilogy*. Washington, D.C. 2007, ISBN 0-8132-1481-5.
* *[[G. K. Chesterton]], Theologian* (2009)
* *Chalice of God. A Systematic Theology in Outline* (2012)
* *There Is No Rose: The Mariology of the Catholic Church* (2015)
* *All Great Art is Praise: Art and Religion in John Ruskin* (2016)
* *Balthasar for Thomists* (2020)
* *Romance and System: The Theological Synthesis of [[Matthias Joseph Scheeben]]* (2021)
* *Apologia: A Memoir* (2023)

## Referanser
Yuval Raphael

**Yuval Raphael** (født 2000) er en israelsk sanger. Hun representerte Israel i Eurovision Song Contest 2025.
## Biografi
Raphael er niesen til forretningskvinnen Ronit Raphael og kommer fra Ra’anana i Israel. Hun tilbrakte tre år av barndommen sin i Genève i Sveits. Som barn lyttet hun til rockeband som Led Zeppelin og Scorpions, samt artister som Beyoncé og Celine Dion. Hun begynte å synge profesjonelt i 2023. 
Raphael var til stede på *Supernova Sukkot Gathering*-musikkfestivalen i Re’im den 7. oktober 2023, da Hamas-militante angrep festivalen. Hun gjemte seg i et tilfluktsrom nær kibbutzen Be’eri sammen med 50 andre personer og pådro seg splintskader fra granater som ble kastet inn i rommet. Raphael var en av 11 overlevende, etter å ha gjemt seg under døde kropper i åtte timer. I en tale foran FNs menneskerettighetsråd beskrev hun det hun hadde vært vitne til under angrepet.
## Sangkarriere
Den 19. november 2024 ble Raphaels audition til den ellevte sesongen av *HaKokhav HaBa* sendt på TV. Programmet fungerte som Israels artistutvelgelse til Eurovision Song Contest 2025. Under auditionen fremførte hun «Anyone» av Demi Lovato og gikk videre til neste runde med en poengsum på 98 %. Raphael kom til finalen 22. januar 2025, hvor hun fremførte «Dancing Queen» av ABBA og «Writing’s on the Wall» av Sam Smith. Hun dedikerte førstnevnte opptreden til ofrene for musikkfestival-angrepet. Hun vant konkurransen og ble valgt til å representere Israel i Eurovision Song Contest, som etterfølgeren til Eden Golan, hvis deltakelse året før hadde vært kontroversiell på grunn av Israels involvering i Gaza-krigen. På tidspunktet for kunngjøringen bodde Raphael i Ra’anana.

## Fotnoter

## Referanser


## Eksterne lenker
* 
* 
* 
*
En Minecraft-film

***En Minecraft-film*** er en amerikansk live action/dataanimert komediefilm fra  basert på spillet *[[Minecraft]]* fra 2011.

## Om filmen
Filmen er den første filmen basert på *[[Minecraft]]*.

Første traileren til filmen kom ut på YouTube 4. september 2024 på engelsk, versjonen av traileren med norsk tale kom ikke ut på på YouTube før 28. februar 2025.

Filmen hadde premiere i blant annet Norge og USA 4. april 2025.

## Handling
Garrett «The Garbage Man» Garrison, Henry, Natalie og Dawn, sliter med helt vanlige problemer når de plutselig blir dratt gjennom en mystisk portal inn i Oververdenen, et bisarrt, kubisk eventyrland som drives av fantasi. For å komme seg hjem igjen må de mestre denne verden (og beskytte den mot onde ting som piglins og zombier) mens de legger ut på et magisk oppdrag med Steve, en uventet eksperthåndverker. Eventyret deres vil utfordre alle fem til å være dristige, og gjenopprette forbindelsen med egenskapene som gjør hver enkelt av dem unikt kreatie, selve ferdighetene de trenger for å trives i den virkelige verden.

## Rolleliste

## Referanser


## Eksterne lenker
* 
*
Tomislav II av Kroatia

**Prins Aimone, [[Hertug av Aosta|4. hertug av Aosta]]** (*Aimone Roberto Margherita Maria Giuseppe Torino;* 1900–1948) var en italiensk adelsmann som tilhørte det regjerende fyrstehuset Savoia, og en offiser i den kongelige italienske marinen. 

Han var den andre sønnen til prins Emmanuel Filiberto, 2. hertug av Aosta, og ble i 1904 utnevnt til hertug av Spoleto. Han arvet tittelen som hertug av Aosta den 3. mars 1942, da hans eldre bror prins Amedeo, 3. hertug av Aosta døde i britisk krigsfangenskap.

I 1941 ble han tilbudt den kroatiske tronen av poglavnik Ante Pavelić, som ledet Den uavhengige staten Kroatia. Dette var et lydrike under Tyskland. Han godtok og tok regentnavnet **Tomislav II**, etter den første kongen av Kroatia, kong Tomislav I som regjerte tidlig på 900-tallet. 

Etter at hans fetter, kong Viktor Emanuele III av Italia, fjernet Mussolini fra makten, ble Aimone beordret å si fra seg tronen. Dette godtok han, og abdiserte den 31. juli 1943.

## Referanser

.
Anne Wisløff

**Anne Wisløff** (født 1970) er en norsk regissør, manusforfatter og forfatter.

Wisløff har skrevet og regissert historier for og om barn siden 1997. Hun har vært med på NRK super sin nettsatsning helt fra starten, og var med på å starte NRK supers første nettdramaserie *Sara* i 2008*.* Hun har siden vært sentral i utviklingen av nettdramaserier på NRK super.

I 2018 etablerte hun seg som serieskaper med serien *Lik<3Meg*, og samme år var hun med på å vinne Emmy-prisen for tv-serien *[[Jenter (TV-serie)|Jenter]]* – sesong 8. Hun vant en ny Emmy-pris i 2020, for den første sesongen av *Lik Meg*.

Wisløff har utgitt serien *Lik Meg* i bokversjon, den første boken ble publisert i 2019, og nominert til Arks barnebokpris samme år. Hennes andre bok *Lik meg: Første gang* ble i 2023 nominert til Uprisen – årets ungdomsbok.

## Bibliografi

* 2019: *Lik meg: Oda og Arins dagbok* – ungdomsroman
* 2022: *Lik meg: Første gang* – ungdomsroman

## Referanser


## Eksterne lenker

* Hoffengh, Sissel: Har kjent på utenforskap på dagsavisen.no
A Broadway Butterfly

***A Broadway Butterfly*** er en amerikansk stumfilm fra 1925 regissert av William Beaudine.

## Skuespillere
* Dorothy Devore som Irene Astaire
* Louise Fazenda som Cookie Dale
* Willard Louis som Charles Gay
* John Roche som Crane Wilder
* Cullen Landis som Ronald Steel
* Lilyan Tashman som Thelma Perry
* Wilfred Lucas som Stage Manager
* Eugenia Gilbert som Riding Mistress
* Margaret Seddon som Mrs. Steel

## Referanser


## Eksterne lenker
*
Åse Lund Jensen

**Åse Lund Jensen** (1920–1977) var en dansk designer og tekstilhåndverker, med fokus på strikking. Hun var en pionér innen tekstilkunst og -håndverk, som gjennom sitt arbeid satte sitt preg på dansk og skandinavisk strikkekultur.

Jensen vokste opp i Viborg der hun ble uteksaminert fra Viborg katedralskole. Hun flyttet til København og fikk lærlingplass ved Illum stormagasin, der hun i 1940–1942 fikk søm-utdanning innen haute couture. Noen år senere kom hun inn på Kunsthåndværkerskolen, hvor hun ble uteksaminert som reklametegner i 1950.

Da hennes mann fikk seg jobb på Grøndland, fulgte hun med. Der fattet hun interesse for grønlandske perle- og skinnmønstre. Da de senere reiste til Island ble hun fasinert av strikkede sjal, som hun senere rekonstruerte. Sammen med Karen Lind Petersen utarbeidet hun i 1959 boken *Moderne strik efter danske almuemønstre,* og etter dette var strikking hennes hovedbeskjeftigelse. I 1960 etablerte hun et verksted hvor hun lagde kolleksjoner av håndstrikkede modeller for salg, med 60 strikkere i arbeid.

De ulike fargene og teknikkene i Færøstrik (strikketradisjon fra Færøyene), talte til hennes sans for teknikk og presisjon og ble en viktig inspirasjonskilde. Hun videreutviklet strikking med flere farger, Jacquardstrikk, og skapte en egen stil der mønsterkombinasjoner og rytmiske fellinger var en del av komposisjonen.

Jensen ble ansatt som designer ved Illums håndarbeidsavdeling i 1968–1970, etter undervisning ved Københavns Tilskærerakademi. Hun søkte om å bli tatt opp i Den Permanente Utstilling for Dansk Kunsthåndverk og Kunstindustri, men fikk avslag fordi de mente hennes garnfarver var for grelle. Avslaget førte til et samarbeid med Henrichsens Uldspinderi. Hun utviklet der et lett garn med en avstemt fargeskala fra plantefarvet garn, som hun mente passet den danske forbrukeren. Fargene brukes fortsatt av Isager garn, og «Jensen Yarn» er enda i salg.

Jensen har undervist på flere skoler, bl.a. ved Husflidshøjskolen i Kerteminde (1971–1973), Skals Håndarbejdsskole (1973), og Danmarks Lærerhøjskole (1975–1976). Hun mottok flere legater og stipendier, bl.a. fra Fondet for Dansk-Islandsk Samarbejde (1971), Statens Kunstfond (1972) og fra Nationalbankens Jubilæumsfond (1974).

I 1975 mottok hun Dansk Kunsthåndværks Årspris for sitt enestående og evig eksperimenterende arbeid. Da hun underviste på Skals Håndarbejdsskole  traff hun Marianne Isager, som hun overlot virksomheten sin til før hun gikk bort i 1977.

## Utstillinger

* 1971: Norden hus – Reykjavik
* 1972: Den Permanente – København
* 1974: Herning museum – Herning
* 1974: Kunstindustrimuseet – København

## Bibliografi

* 1958: *38 håndarbejder = Arnanut agssagssugagssat*
* 1959: *Moderne strik efter danske almuemønstre*
* 1974: *Strikning : strikketeknik og modelberegning*
* 1976: *Strik noget andet*

## Referanser
Tejn Rolland

**Tejn Rolland** (født 2003) er en norsk politiker (V) fra Oslo. Fra oktober 2024 er han 1. nestleder i Unge Venstre. Han har tidligere også vært sentralstyremedlem og leder i Oslo Unge Venstre.  

## Bakgrunn og utdanning
Etter lokalvalget i 2023 ble han valgt inn i Oslo bystyre. Til daglig studerer han samfunnsøkonomi ved UiO.

## Referanser
Miriana Conte

**Miriana Conte** (født 2000) er en maltesisk sanger. Hun representerte Malta i Eurovision Song Contest 2025 med sangen «Serving».

## Karriere
Den 21. desember 2016 ble Conte kunngjort som en av seksten deltakere som ble valgt ut til å konkurrere i *Malta Eurovision Song Contest 2017* med sangen «». Der, den 18. februar 2017, endte hun på 16. og siste plass med 156 poeng.  Conte ble igjen valgt ut til å delta i finalen av *Malta Eurovision Song Contest 2018*, kunngjort 11. oktober 2017. Hun endte på 12. plass med 14 poeng.
I 2018 deltok Conte i den første utgaven av talentprogrammet *X Factor Malta*, der hun var med på å stifte gruppen 4th Line. Gruppen nådde finalen, men i 2019 forlot hun den. Samme år deltok hun også som soloartist i den andre utgaven av *X Factor Malta*, men nådde ikke finalen. Sammen med en gruppe maltesiske artister var hun med på innspillingen av sangen «Roll the Dice», som var hymnen til Maltas Pride-uke i 2019.

Conte deltok i *Malta Eurovision Song Contest 2022* med sangen «Look What You’ve Done Now», der hun kom på 6. plass i finalen. Den 18. oktober 2023 ble hun kunngjort som en av deltakerne i *Malta Eurovision Song Contest 2024* med sangen «Venom», og ble trukket ut til å opptre i den fjerde og siste semifinalen den 17. november. Etter denne runden ble det i slutten av november bekreftet at hun var blant finalistene til finalen 3. februar 2024, der hun endte på 9. plass med 25 poeng.

Den 12. desember 2024 ble det offentliggjort at Conte var blant de 24 semifinalistene i *Malta Eurovision Song Contest 2025* med sangen «Kant». Etter å ha kvalifisert seg fra den andre semifinalen, vant hun telefonavstemningen i finalen og kom på førsteplass med 182 poeng. Dermed ble hun valgt til å representere Malta i Eurovision Song Contest 2025.

## Privatliv
Conte er halvt italiensk; faren hennes kommer fra Napoli. I 2023 ble hun diagnostisert med ADHD.

## Referanser


## Eksterne lenker
* 
* 
* 
*
Manuel Luís Coelho da Silva

**Manuel Luís Coelho da Silva** (1859–1936) var en portugisisk katolsk biskop av Coimbra.
## Liv og virke
### Bakgrunn
Manuel Luís Coelho da Silva var sønn til Joaquim Coelho da Silva og hans hustru Ana Rita da Rocha.
### Prest
Han ble ordinert til prest den 24. september 1884. 
### Biskop av Coimbra
Pave Benedikt XV utnevnte ham til biskop av Coimbra den 31. oktober 1914. Han ble bispeviet den 21. mars 1915 av D. António José de Souza Barroso, biskop av Porto. Medkonsekrerende var biskop António Moutinho av Portalegre, og biskop João Evangelista de Lima Vidal av *Angola e Congo*. 

Han ble innsatt i embedet i Coimbra samme år den 15. april. Han ble den 58. biskopen av Coimbra og følgelig den 23. *Conde de Arganil de juro e herdade*. 

Etter at den fremtidige Padre Américo (Américo Monteiro de Aguiar) ble nektet opptak til presteseminaret *Nossa Senhora da Conceição* (Porto), tok Manuel Luís Coelho da Silva ham inn på presteseminaret *Sagrada Família* i Coimbra den 3. oktober 1925. I 1932 betrodde han ham å lede *Sopa dos Pobres*-misjonen.

Den 17. juni 1928 ordinerte han den fremtidige kardinal Cerejeira til biskop.

Han var biskop av dette bispedømmet til sin død 1. mars 1936 i Coimbra, 76 år gammel.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1856
* Erkebiskop Gaetano Aloisi Masella (1826-1902) *1877
* Kardinal José Sebastião (d’Almeida) Neto, O.F.M. Disc. (1841-1920) *1880
* Biskop António José de Souza Barroso (1854-1918) *1891
* Biskop *Manuel Luís Coelho da Silva* (1859-1936) *1915

## Referanser
Laurits Grønland

**Laurits Grønland** (1887–1957) var en norsk jernbanekontorist og Arbeiderparti-politker fra Skoger/Drammen. Han var stortingsrepresentant for Vestfold i to perioder 1937–49. 

Han vokste opp hos moras foreldre, og gikk på Festningsartilleriets underoffiserskole på Oscarsborg 1905–1909.
Han arbeidet i Norges Statsbaner fra 1910, og hadde fra 1918 forskjellige funksjonærstillinger for NSB i Drammen.

Han hadde verv i Vestfold arbeiderparti fra 1922, og var varamann til Stortinget for Vestfold Ap i to perioder før han ble valgt inn. Han satt i kommunestyret i Skoger i seks perioder 1922–40.

Som formann i Stortingets protokollkomité 1945–49 var han saksbehandler da Stortinget i 1948 behandlet utredningen fra Undersøkelseskommisjonen av 1945.

## Referanser

## Eksterne lenker
*
Marte Hovland

**Marte Hovland** (født 2005) er en norsk friidrettsutøver som representerer Ullensaker/Kisa IL.

Hun vant sølv på 1500 meter og bronse på 800 meter under NM i friidrett innendørs 2025. 

## Medaljer i norske mesterskap

## Referanser




## Eksterne lenker
* 
*  Marte Hovland – Norges Friidrettsforbund
Laura Thorn

**Laura Thorn** (født 2000) er en luxembourgsk sanger som representerte Luxembourg i Eurovision Song Contest 2025 med sangen «».

## Liv og karriere
Thorn har fått opplæring i musikkteori, piano, cello, keyboard, kammermusikk og dans fra ung alder. Siden hun var fem år gammel, har hun opptrådt på scenen og deltatt i musikkonkurranser. Hun fullførte sine studier med en mastergrad i musikkteori, musikkpedagogikk og popsang ved IMEP i Namur. Thorn jobber som lærer ved Musikkonservatoriet i Esch-sur-Alzette.
I 2024 lette en parisisk plateprodusent-duo, bestående av Julien Salvia og Ludovic-Alexandre Vidal, etter en luxembourgsk sanger til sin nye låt. De kom i kontakt med Thorn gjennom en av hennes tidligere sanglærere for å fremføre sangen, som senere fikk tittelen «». Thorn sendte deretter inn låten til **, som fungerte som Luxembourgs nasjonale uttak til Eurovision Song Contest 2025. Den 18. november 2024 ble Thorn offentliggjort som en av syv finalister i *Luxembourg Song Contest 2025*. Under finalen, som ble avholdt i  den 25. januar 2025, fikk hun flest poeng fra de internasjonale juryene og kom på andreplass i seerstemmer, noe som sikret henne seieren. Hun ble dermed valgt til å representere Luxembourg i Eurovision Song Contest 2025 i Basel.

## Referanser


## Eksterne lenker
* 
* 
* 
*
Klavdía

**Klavdía Papadopoúlou** (født 2002), også kjent under artistnavnet **Klavdia**, er en gresk sanger. Hun representerte Hellas i Eurovision Song Contest 2025 med sangen «».
## Bakgrunn
Klavdía Papadopoulou ble født 18. august 2002 i Aspropyrgos. Hun har pontisk opprinnelse.
## Musikalsk karriere
Klavdía fikk sitt gjennombrudd i 2017, da hun som 15-åring deltok i den femte sesongen av *Ellada Eheis Talento*, den grske versjonen av *[[Britain’s Got Talent]]*, hvor hun fremførte Michael Jacksons «Billie Jean». I 2018 deltok hun i den femte sesongen av *The Voice of Greece* på Skai TV. Under auditionen fremførte hun «Roxanne» av The Police, imponerte alle fire dommere og ble med på Elena Paparizous lag. Hun kom helt til finalen, men kvalifiserte seg ikke til topp tre.
Kort tid etter talentkonkurransen signerte Klavdía en platekontrakt med det greske plateselskapet Panik Records. Der ga hun ut sine første singler, inkludert «Haramanta», som ble sertifisert dobbel platina av IFPI Hellas for 40 000 solgte enheter, samt «Vasanizomai».
I slutten av 2022 søkte hun om å representere Hellas i Eurovision Song Contest 2023. Til tross for at hun var blant finalistene, valgte Hellas’ offentlige kringkaster til slutt Victor Vernicos som landets representant i Liverpool.
I 2024 ga hun ut sin selvtitulerte debut-EP, *Klavdia*.
Den 10. januar 2025 annonserte den greske kringkasteren ERT at Klavdía var en av deltakerne i *Ethnikos Telikos*, den nye nasjonale utvelgelsen for Eurovision Song Contest 2025, med sangen «». Den nasjonale finalen, som fant sted 30. januar på Christmas Theatre i Galatsi, så Klavdía opptre som nummer fem av tolv deltakere. Takket være sin opptreden vant hun førsteplassen i både den internasjonale juryens og publikums stemmegivning, og sikret seg dermed seieren i konkurransen – samt æren av å representere Hellas på Eurovision-scenen i Basel.

## Fotnoter

## Referanser


## Eksterne lenker
* 
* 
* 
*
F. Donald Logan

**F. Donald Logan** (1930–2022) var en amerikansk historiker og forfatter. Han var også professor i historie ved Emmanuel College i Boston, Massachusetts, USA. Han ble utdannet ved St. John's Seminary, University of Toronto i Canada og Pontifical Institute of Medieval Studies. Han forfattet en serie bøker om vikingenes historie så vel som om middelalderens religiøse historie. F. Donald Logan var Fulbright-stipendiat, Guggenheim-stipendiat og stipendiat ved Pontifical Institute of Medieval Studies (et forskningsinstitutt ved universitetet i Toronto), Royal Historical Society og Society of Antiquaries of London. Et av hans mest bemerkelsesverdige verk er *The Vikings in History* som ble utgitt i 1983.

## Referanser


## Eksterne lenker
*  F. Logan på ResearchGate
*  F. Donald Logan på Goodreads
Christina Rosendahl

**Christina Rosendahl** (født 1971) er en dansk filmregissør og manusforfatter. Hun regisserte flere dokumentar- og kortfilmer før hun fikk sin spillefilmdebut med *[[Supervoksen]]* i 2006. Den mottok Robertprisen for årets barne- og familiefilm i 2007.

I 2015 kom *[[Idealisten]]*, i 2020 *[[Vår mann i Amerika]]* og i 2024 regisserte hun *[[Fuld af kærlighed]]*. Under Robertfesten 2025 mottok *Fuld af kærlighed* syv priser, blant annet prisen for årets danske spillefilm. Rosendahl vant også prisen for årets regissør og Robertprisen for årets originale manuskript.

Rosendahl har tidligere vært leder av Danske Filminstruktører og mottok i den anledning Sær-Bodil i 2017.

## Referanser


 
 
 


## Eksterne lenker
*
Elin Sørsdahl

**Elin Sørsdahl Ask** (født 1963) er en norsk journalist for TV 2.

Sørsdahl vokste opp på gård i Lier.

Hun er utdannet ved Universitetet i Oslo og Norsk journalisthøgskole. Sørsdahl var en av de som var med på å stare opp TV 2 i 1992. Etter dette har hun vært TV2s korrespondent i Europa i over ti år og i USA i fire år. Siden 90-tallet har hun bodd i Brussel i tre ulike perioder, og dekket Europa, NATO og EU for kanalen. 

Sørsdahl slutter i TV 2 i september 2025, etter å ha jobbet for kanalen i 33 år. Etter journalistkarrieren har hun vært guide og reiseleder for turer til Brüssel.

Sørsdahl var blant TV 2-journalistene som i 2025 fikk SKUP-prisen for å avsløringen om hvordan flere russere med koblinger til myndighetene, etterretning og militæret, eier eiendommer i nærheten av strategisk viktige områder i Norge.  Journalistene fikk også Den store journalistprisen. 

## Bibliografi
* 
* 

## Referanser


## Eksterne lenker
* 
*  Elin Sørsdahl på tv2.no
*  Forfatterprofil  hos Cappelen Damm
Hjemmeheis

En **hjemmeheis** eller **boligheis** er en type heis spesielt designet for private hjem. De kan variere fra lukkede heisvogner som går i sjakt til åpne løfteplattformer uten sjakt.

De kan gjøre det lettere å komme seg inn og ut av boligen, og at man kan bruke sentrale funksjoner i boliger som går over flere plan. For eksempel er det vanlig at bad og soverom er på et annet plan enn kjøkken og stue.

Hjemmeheiser har blitt aktualiserte i forbindelse med eldrebølgen og at flere ønsker å bli boende lengre i boliger som går over flere plan med hjelp fra hjemmetjenesten. Svært mange eneboliger er bygget over flere plan og forutsetter at man kan gå i trapper for å bo der, og dersom trapper er eneste forbindelse er dette et stort fysisk hinder og grunn til at mange må flytte.

## Krav
Hjemmeheiser tar vanligvis hensyn til følgende ikke-funksjonelle krav:

* Kompakt design for å ta minst mulig plass i en privat bolig
* Heisen brukes først og fremst av beboerne i et privat hjem
* Ofte utformet for å møte behov hos eldre eller funksjonshemmede, inkludert rullestolbrukere
* Stillegående, jevn og rykkfri bevegelse 
* Enkel betjening

### Trygghetskrav
Hjemmeheiser må oppfylle visse krav. For eksempel angir den europeiske unions maskindirektiv 2006/42/EC (gjennomført i norsk rett som maskinforskriften) 194 trygghetsparametere for at en heis skal kunne installeres på privat eiendom.

## Typer
Hjemmeheiser er vanligvis kompakte heiser for 2 til 4 personer som kobles i vanlig stikkontakt. Det finnes mange typer, men de fleste krever ikke eget maskinrom, hvilket gjør de plassbesparende. Drivmekanismen kan være via kabel, hydraulikk, kjede eller skrue.

Skruedrevne hjemmeheiser består av en motor som roterer en skrue eller mutter for å løfte heisen opp og ned. De er kjent for å være pålitelige, sikre og plasseffisiente, og krever mindre vedlikehold enn hydrauliske eller beltedrevne heiser. Brukt inntil 6 etasjer.

Hydrauliske hjemmeheiser drives av et stempel som beveger seg inni en sylinder. Siden drivsystemet er fullstendig plassert i heissjakten er det ikke nødvendig med eget maskinrom, og kontrollsystemet er lite nok til å passe inni et skap på en vegg nær heisen. I nye næringsbygg siden rundt 2000-tallet brukes hydraulisk teknologi i de fleste tilfeller.

Heiser med motvekt, lik som de som finnes i tradisjonelle næringsbygg, tar mer plass på grunn av behov for maskinrom og en heisgrop som stikker under bakken, pluss litt rom over heisen. De kan derfor være vanskelige å ettermontere i eksisterende bygg.

## Se også
* Lift
* Løftebord
* Trappeheis

## Referanser
Chantal

**Chantal** er et opprinnelig fransk kvinnenavn, med opprinnelse i et etternavn som betyr «stein». Navnet er vanlig i mange fransktalende land.

## Etymologi
*Chantal* har opprinnelse i et fransk etternavn brukt av St Jeanne Françoise Frémiot (1572-1641), som sammen med Frans av Sales grunnla Visitandinnenes orden (salesianersøstrene) på 1600-tallet. Hun var gift med Baron de Chantal, som hadde navn etter et sted i Saône-et-Loire. Stedsnavnet stammer fra provençalske *cantal*, «stein». Navnet har senere blitt assosiert med det franske ordet chant, som betyr «sang».

## Utbredelse
*Chantal* er et svært vanlig navn i mange fransktalende land.

|}

## Kjente personer med navnet
Personene i listen er ordnet kronologisk etter fødselsår.
* Chantal de la Tour (f. 1600), fransk helgen
* Chantal Goya (f. 1942), fransk sanger og skuespiller
* Chantal Akerman (f. 1950), belgisk filmregissør
* Chantal Mauduit (f. 1964), fransk alpinist
* Chantal Berthelot (f. 1958), fransk politiker som representerte Fransk Guyana
* Marie-Chantal Kaninda (f. 1970), kongolesisk gruveekspert
* Marie Chantal Rwakazina (f. 1970), rwandisk diplomat og politiker
* Chantal Kreviazuk (f. 1974), kanadisk sanger-låtskriver
* Chantal Munanayire (f. 1975), rwandisk-kanadisk entreprenør
* Chantal Sutherland (f. 1976), kanadisk jockey
* Chantal Janzen (f. 1979), nederlandsk skuespiller
* Marie Chantal Nijimbere (f. 1983), burundisk politiker
* Chantal Binwaassumani (f. 1995), kongolesisk menneskerettighetsaktivist

## Referanser


## Eksterne lenker
Yvette

**Yvette** er et fransk kvinnenavn som betyr «barlind». Det er vanlig i mange fransk- og engelsktalende land.

## Etymologi
*Yvette* er dannet som en feminin form av det franske mannsnavnet *[[Yves]]*, som er en fransk form av det germanske navnet *[[Ivo]]*. Navnet har opprinnelse i gammelhøytyske *íwa*, «barlind».

## Utbredelse
*Yvette* er et populært navn i mange fransk- og engelsktalende land i verden. *Yvette* var et populært navn i Sverige i perioden 1950-1980. I januar 1973 ble hele 41% av jentebarn født i Sverige kalt *Yvette*.

*Iveta* er en vanlig form av navnet i Slovakia, Latvia og Tsjekkia. *Ivet* er en vanlig form i Bulgaria. *Ivett* er vanlig i Ungarn. *Iveth* er vanlig i Panama og Honduras. *Ivette* er vanlig i Puerto Rico og Guatemala.

|}

## Kjente personer med navnet
Personene i listen er ordnet kronologisk etter fødselsår.
* Yvette Z'Graggen (f. 1920), sveitsisk forfatter
* Michèle Yvette Alliot-Marie (f. 1946), fransk politiker
* Yvette Clarke (f. 1964), amerikansk politiker
* Yvette Nicole Brown (f. 1971), amerikansk skuespiller
* Yvette Hermundstad (f. 1971), svensk TV-programleder og journalist
* Yvette Gustafsson (f. 1980), svensk tegneserieskaper
* Yvette Hoel (f. 1987), norsk hundekjører
* Yvette Ishimwe (f. 1995), rwandisk sosial entreprenør

## Referanser


## Eksterne lenker
Collins Valentine Filimon

**Collins Valentine Filimon** (født 1998) er en rumensk-østerriksk badmintonspiller.

Han representerte Østerrike under Sommer-OL 2024 i Paris, hvor han ble utslått i gruppespillet.

## Referanser


## Eksterne lenker
*
Elea Jørstad Bock

**Elea Jørstad Bock** (født 2002) er en norsk friidrettsutøver som representerer SK Vidar.

Hun vant gull på 60 meter hekk i 2025 og 2026.

## Medaljer i norske mesterskap

## Referanser




## Eksterne lenker
* 
*  Elea Jørstad Bock – Norges Friidrettsforbund
Runaway (AURORA)

**«Runaway»** er en sang av den norske sangeren AURORA, inkludert i hennes debututvidede skuespill (EP) *Running with the Wolves* (2015) og debutalbumet *[[All My Demons Greeting Me as a Friend]]* (2016). Den ble utgitt 7. februar 2015 av Decca og Glassnote Records som hovedsingelen for begge prosjektene. Singelen nådde en fjortenplass på norske VG-lista og en tjuefemplass på UK Singles Chart.

I februar 2025, etter sangens 10-årsjubileum, rapporterte NME at «Runaway» oppnå 3 milliarder strømmer over hele verden.

## Referanser
Hans Flygenring

**Hans Flygenring** (1881–1958) var en dansk maler og billedhugger som flyttet til Norge og ble en av Porsgrund Porselænsfabriks ledende designere tidlig på 1900-tallet.

Han var født i byen Rønne på Bornholm. I Danmark ble Flygenring som maler og billedhugger; han er blant annet kjent for et bestillingsmaleri av den danske kong Frederik 8.s båre på lit de parade i København i 1912.

Han begynte ved porselensfabrikken i Porsgrunn høsten 1920.

## Referanser
Slimane (navn)

**Slimane** (arabisk سليمان) er et algirsk mannsnavn med samme opprinnelse som *[[Salomon]]*, og betyr «fred». Navnet er vanlig i Algerie, men mindre brukt i andre land.

## Etymologi
*Slimane* er en alternativ transkribering av arabiske سليمان (*[[Sulayman]]*), oftest brukt i Nord-Afrika. *Sulayman* er en arabisk form av det tyrkiske mannsnavnet *[[Süleyman]]*, som igjen er en tyrkisk form av *[[Salomon]]*. Navnet har opprinnelse i hebraiske שָׁלוֹם (shalom), «fred». Navnet transkriberes også som Sulaiman og Suleiman.

## Utbredelse
*Slimane* er et vanlig navn i Algerie, og er også brukt i Marokko og Frankrike.

|}

## Kjente personer med navnet
Personene i listen er ordnet kronologisk etter fødselsår.
* Slimane Azem (f. 1918), algerisk sanger og låtskriver
* Slimane Hadj Abderrahmane (f. 1973), dansk-algerisk Guantanamo-fange og aktivist
* Slimane (f. 1989), fransk sanger og låtskriver

## Referanser


## Eksterne lenker
Ski-VM 2025 – 20 kilometer skiatlon kvinner

**20 kilometer skiatlon kvinner** under **[[Ski-VM 2025]]** ble arrangert 2. mars 2025. 

## Resultater
Rennet startet kl. 14:00.

## Kilder
* Official Results
Arnt Seljelid

**Arnt Christoffer Seljelid** (1894–1970) var en norsk bankmann og kommunepolitiker, som fra 1943 til 1945 var NS-ordfører i Levanger.

## Biografi
Han vokste opp på Hemnesberget. Der engasjerte han seg tidlig i ungdomslag og skytterlag. Han var sønn av Lars Petter Seljelid, som drev båt- og trelasthandel. Farfaren Arnt Kristoffersen Seljelid fra Seljelia i Elsfjord var stortingsmann.

Arnt Seljelid begynte sin bankkarriere som kasserer og bokholder i Hemnes Sparebank fra 1917 til 1919. Han var bokholder og kontorsjef i Helgelands Privatbank i Mo i Rana fra 1919 til banken ble likvidert under bankkrisen i 1927.

I 1928 ble Seljelid ansatt som kontorsjef og hovedbokholder i Levanger og omegns Kreditbank, som avløste Privatbanken i Levanger. I 1934 overtok han stillingen som bankens administrerende direktør etter Johannes Okkenhaug. Banken ble senere fusjonert inn i Forretningsbanken i 1950.

Seljelid var NS-medlem under den tyske okkupasjonen av Norge. Sent i 1941 ble han oppnevnt av okkupasjonsmyndighetene som varaordfører i Levanger. Han rykket opp til ordfører idet Almar Næss flyttet til Oslo i 1943. Seljelid ble i landssvikoppgjøret dømt til tvangsarbeid, rettighetstap og inndragning. Han ble også fradømt stillingen som banksjef.

## Referanser
The Business of Love

***The Business of Love*** er en amerikansk stumfilm fra 1925 regissert av Jess Robbins.

## Skuespillere
* Edward Everett Horton som Edward Burgess 
* Barbara Bedford som Barbara Richmond 
* Zasu Pitts som Miss Wright 
* Tom Ricketts som Noah Burgess 
* Dorothy Wood som Inez Scarborough 
* Carl Stockdale som James Scarborough 
* Tom Murray som Sweeney 

## Referanser


## Eksterne lenker
*
Amorphorhinus

***Amorphorhinus*** er en slekt av snutebiller. De lever gjerne på ulike slags urter.

## Utseende
Ganske store og kraftige snutebiller, avlange og mørkfargede. Snuten er kort og bred. Kroppen er dekket av kraftige knøler eller pigger, ofte mer eller mindre skjellkledt. Pronotum er nesten sirkelrundt, dekkvingene mer eller mindre ovale.

## Levevis

## Utbredelse
Gruppen er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien Cyclominae
******* Stammen **[[Amycterini]]** Waterhouse, 1854
******** Slekten ***Amorphorhinus*** Lacordaire, 1863
********* *[[Amorphorhinus arcanus]]* Pascoe, 1882
********* *[[Amorphorhinus australis]]* (Germar, 1848)
********* *[[Amorphorhinus muriceus]]* Ferguson, 1915
********* *[[Amorphorhinus obliteratus]]* Ferguson, 1923
********* *[[Amorphorhinus polyacanthus]]* Pascoe, 1870
********* *[[Amorphorhinus rugicollis]]* (Lea, 1895)
********* *[[Amorphorhinus tuberculatus]]* Ferguson, 1923

## Eksterne lenker
* Atlas of Living Australia - *Amorphorhinus* https://bie.ala.org.au/species/https%3A//biodiversity.org.au/afd/taxa/79908080-13bb-444f-98c8-f900130cb631
*
Aoplocnemis

***Aoplocnemis*** er en slekt av snutebiller. De lever gjerne på ulike slags urter.

## Utseende
Middelsstore, avlange, matt brunlige snutebiller, gjerne med hvite flekker. Fasettøynene er nokså store, snuten ganske lang, antennene sitter festet langt ute.

## Levevis
Som de fleste snutebiller lever de av levende planter som de borer inn i. 

## Utbredelse
Slekten er utbredt i det sørøstlige Australia (New South Wales, Victoria, Tasmania).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien Cyclominae
******* Stammen **[[Aterpini]]** Lacordaire, 1863
******** Understammen Aterpina  Lacordaire, 1863
********* Slekten ***Aoplocnemis*** Schönherr, 1845
********** *[[Aoplocnemis alboguttatus]]* Chevrolat, 1879
********** *[[Aoplocnemis armipennis]]* Lea, 1910
********** *[[Aoplocnemis bifasciculatus]]* Lea, 1915
********** *[[Aoplocnemis clavipes]]* (J.C.Fabricius, 1802)
********** *[[Aoplocnemis dorsonotatus]]* Chevrolat, 1879
********** *[[Aoplocnemis fulvus]]* Chevrolat, 1879
********** *[[Aoplocnemis guttiger]]* Pascoe, 1882
********** *[[Aoplocnemis lineatus]]* Pascoe, 1872
********** *[[Aoplocnemis loweri]]* Blackburn, 1894
********** *[[Aoplocnemis maximus]]* Lea, 1915
********** *[[Aoplocnemis rufipes]]* Boheman, 1845
********** *[[Aoplocnemis semicinctus]]* Chevrolat, 1879
********** *[[Aoplocnemis suturalis]]* Pascoe, 1882
********** *[[Aoplocnemis tasmanicus]]* Blackburn, 1893

## Eksterne lenker
* Atlas of Living Australia - *Aoplocnemis* https://bie.ala.org.au/species/https://biodiversity.org.au/afd/taxa/792f9547-8cac-4849-a3b6-84704ff46faf#overview
*
Broadway Lady

***Broadway Lady*** er en amerikansk stumfilm fra 1925 regissert av Wesley Ruggles.

## Skuespillere
* Evelyn Brent som Rosalie Ryan
* Marjorie Bonner som Mary Andrews
* Theodore von Eltz som Bob Westbrook
* Joyce Compton som Phyllis Westbrook
* Clarissa Selwynne som Mrs. Westbrook
* Ernest Hilliard som Martyn Edwards
* John Gough som Johnny
* Miki Morita

## Referanser


## Eksterne lenker
*
Sankt Sigfrids prästseminarium

**Sankt Sigfrids prästseminarium** er Stockholms katolska stifts utdannelsesinnretning for blivende prester i den katolske kirke i Sverige. Presteseminaret ligger i Uppsala og de akademiske studiene skjer ved Newmaninstitutet.

Sankt Sigfrids prästseminarium er oppkalt etter biskop Sigfrid som var misjonær i Sverige på 1000-tallet, tiden for Sveriges kristning.

I perioden 2001-2008 lå seminaret i Heliga Trefaldighets katolska kyrka i Jakobsberg. Seminaret flyttet inn i nye lokaler åri 2009 og ble innviet av biskop Anders Arborelius den 30. november samme år.

## Referanser


## Eksterne lenker
*Offisielt nettsted
The Burning Trail

***The Burning Trail*** er en amerikansk stumfilm fra 1925 regissert av Arthur Rosson.

## Skuespillere
* William Desmond som Smiling Bill Flannigan 
* Albert J. Smith som Texas
* Mary McIvor som Nell Loring 
* Jim Corey som Black Loring 
* Jack Dougherty som John Corliss 
* Edmund Cobb som Tommy Corliss 
* Dolores Rousse som Esther Ramsey 
* Harry Tenbrook som Reginald Cholmondeley 
* Janet Gaynor som Extra

## Referanser


## Eksterne lenker
*
Palaechthus

***Palaechthus*** er en slekt av snutebiller. De lever gjerne på ulike slags urter.

## Utseende
Middelsstore (11-12 millimeter), avlange, matte, skjellkledte snutebiller. 

## Levevis
Larvene lever vanligvis på røtter, de voksne på bladene av ulike blomsterplanter.

## Utbredelse
Slekten er kjent fra Tristan da Cunha og Gough Island.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[Cyclominae]]** Schönherr, 1826
******* Stammen **[[Listroderini]]** LeConte, 1876
******** Understammen Palaechthina Morrone, 2013
********* Slekten ***Palaechthus*** Waterhouse, 1884
********** *[[Palaechthus cossonoides]]* Waterhouse, 1884
********** *[[Palaechthus glabratus]]* Waterhouse, 1884

## Referanser


## Eksterne lenker
*
Mandalotina

***Mandalotina*** er en slekt av snutebiller som lever i Australia. 

## Utseende
Små til middelsstore (4-5 millimeter), brede, skjellkledte, matt brunlige snutebiller. Snuten er sylindrisk og ganske kort. 

## Levevis
Arten er knyttet til maur.

## Utbredelse
Artene er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[Cyclominae]]** Schönherr, 1826
******* Stammen **[[Notiomimetini]]** Wollaston, 1873
******** Slekten ***Mandalotina*** Oke, 1931 
********* *[[Mandalotina atranotata]]* Oke, 1931
********* *[[Mandalotina bicolor]]* Oke, 1931
********* *[[Mandalotina varia]]* Oke, 1931

## Referanser


## Eksterne lenker
* Atlas of Living Australia - *Mandalotina* https://bie.ala.org.au/species/https://biodiversity.org.au/afd/taxa/ad8d9441-ade0-41f7-b23b-3b28fbc30676 Besøkt 3.3. 2025.
*
Geniokrati

**Geniokrati** (engelsk: g*eniocracy*) er et hypotetisk politisk system der alle som skal ha politiske verv må oppfylle et minimumskrav av intelligens for å stille til valg. Geniokrati ønsker å plassere de mest intelligente - geniene - ved makten.  Systemet er forskjellig fra meritokrati ved at intelligens er det avgjørende, og vil i praksis bli en slags oligarki.

Forfatteren Claude Vorilhon, kalt Raël og grunnlegger av den raëlske bevegelse, var den som lanserte begrepet og har vært forkjemper for idéen. Hvordan man skal vurdere intelligens gir Raël ingen klare svar på.

Raël hevdet å ha vært bortført av aliens, og den raëlske bevegelse, som også kalles bevegelsen for geniokrati, ansees i flere land som et trossamfunnn. Sammenblandingen med nyreligøsitet og Raëls uriktige påstand om at bevegelsen hadde klonet en menneskebaby, viser at tilhengerne av geniokrati ofte har religiøse eller sosiale grunner til å støtte idèen. 

## Se også

* Meritokrati
* Oligarki
* Den raëlske bevegelse

## Referanser